《同金子坤陪群公登雨花台》
明代·盛时泰

绀殿珠宫结驷行，登台共豁远游情。
林花雨霁双峰出，云木凉生一鸟鸣。
禁苑晡烟开树色，秦淮春水长潮声。
却因楚使夸云梦，愧作诸生赋帝京。

作者简介：应天府上元人，字仲交，号云浦。嘉靖时贡生。笃学有才气。喜藏书。善画水墨山水竹石，亦工书法。有《城山堂集》、《牛首山志》等。